ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ট্রান্স- হিমালয় অঞ্চল বিশ্বজুড়ে আশাব্যঞ্জক জ্যোতির্বিজ্ঞান স্থানগুলির মধ্যে অন্যতম হয়ে উঠেছে
নতুন দিল্লি, ৩০ সেপ্টেম্বর, ২০২১
সাম্প্রতিক এক গবেষণায় বলা হয়েছে যে, লাদাখের লে-র কাছে হ্যানলে-তে অবস্থিত ভারতীয় জ্যোতির্বিজ্ঞান পর্যবেক্ষণ কেন্দ্র, আইএও, বিশ্বব্যাপী একটি আশাব্যঞ্জক পর্যবেক্ষণ কেন্দ্র হয়ে উঠেছে। এরকম একটি কেন্দ্র হয়ে ওঠার কারণ হচ্ছে, সেখানে পরিষ্কার রাতের সুবিধা, ন্যূনতম আলো দূষণ, পটভূমিতে অ্যারোসোলের ঘনত্ব, অত্যন্ত শুষ্ক বায়ুমণ্ডলীয় অবস্থা এবং বর্ষার বিরামহীনতা।
জ্যোতির্বিজ্ঞানীরা বহু বছর ধরে স্থানীয় আবহাওয়া সংক্রান্ত তথ্যের ওপর ভিত্তি করে তাদের পরবর্তী বড় টেলিস্কোপ তৈরির জন্য বিশ্বজুড়ে আদর্শ জায়গার অনুসন্ধান করছেন। এই ধরনের অধ্যায়ন গুলি ভবিষ্যতের পর্যবেক্ষণের জন্য পরিকল্পনার ক্ষেত্রে একটি গুরুত্বপূর্ণ এবং সময়ের সাথে তা কীভাবে পরিবর্তিত হবে তারই পূর্বাভাস বলা চলে।
ভারতের গবেষক এবং তাঁদের সহযোগীরা দেশের তিনটি উচ্চতর স্থানে পর্যবেক্ষণ কেন্দ্রের মাধ্যমে রাতের মেঘের আবরণ ভগ্নাংশ নিয়ে একটি বিস্তারিত গবেষণা চালিয়েছেন। তাঁরা উপগ্রহ থেকে ২১ বছরের ডেটা সহ ৪১ বছর ধরে পর্যবেক্ষণ থেকে মিলিত রিঅ্যানালাইসিস ডেটা ব্যবহার করেছেন। গবেষণায় দৈনন্দিন ভিত্তিতে ফটোমেট্রি এবং স্পেক্ট্রোস্কোপির মতো বিভিন্ন জ্যোতির্বিজ্ঞানের ক্ষেত্রে ব্যবহার্য যন্ত্র রাতের পরিস্থিতি পর্যবেক্ষণের জন্য ব্যবহার করা হয়েছে।
ভারত সরকারের বিজ্ঞান ও প্রযুক্তি বিভাগের অধীনস্থ স্বশাসিত সংস্থা
ব্যাঙ্গালোরের ইন্ডিয়ান ইনস্টিটিউট অফ অ্যাস্ট্রোফিজিক্স-এর বিজ্ঞানী ডক্টর শান্তি কুমার সিং নিঙ্গম্বাম এবং নৈনিতালের আর্যভট্ট রিসার্চ ইনস্টিটিউট অফ অবজারভেশনাল সাইন্সেস-এর বিজ্ঞানীদের সঙ্গে ব্যাঙ্গালোরের সেন্ট জোসেফ কলেজ এবং জাতীয় আবহাওয়া বিজ্ঞান কেন্দ্র, দক্ষিণ কোরিয়া, মার্কিন যুক্তরাষ্ট্রের ইউনিভার্সিটি অফ কলোরাডো ও কেমিক্যাল সাইন্সেস ল্যাবরেটরি এই সমীক্ষাটি রয়েল অ্যাস্ট্রোনমিক্যাল সোসাইটির মাসিক বিজ্ঞপ্তিতে প্রকাশিত হয়েছে।
CG/ SB
(Visitor Counter : 139
প্রধানমন্ত্রীরদপ্তর
জাতীয় সমুদ্র দিবসে ভারতের গৌরবময় সামুদ্রিক ইতিহাসের কথা স্মরণ করেছেন প্রধানমন্ত্রী
নয়াদিল্লি, ০৫ এপ্রিল, ২০২২
প্রধানমন্ত্রী শ্রী নরেন্দ্র মোদী জাতীয় সমুদ্র দিবসে ভারতের গৌরবময় সামুদ্রিক ইতিহাসের কথা স্মরণ করেছেন। ভারতের অর্থনৈতিক সমৃদ্ধির পথে সামুদ্রিক ক্ষেত্রের গুরুত্বের কথা উল্লেখ করে তিনি বলেছেন, গত ৮ বছরে কেন্দ্রীয় সরকার বন্দর-ভিত্তিক উন্নয়নের ওপর বিশেষ নজর দিয়েছে, যা আর্থিক বৃদ্ধি এবং আত্মনির্ভর ভারত গঠনের জন্য অপরিহার্য। তিনি আরও বলেছেন যে, কেন্দ্রীয় সরকার সমুদ্র-ভিত্তিক বাস্তুতন্ত্র এবং বৈচিত্র্য নিশ্চিত করার জন্য যথেষ্ট যত্নশীল।
একাধিক ট্যুইটে প্রধানমন্ত্রী জানিয়েছেন, “আজ জাতীয় সমুদ্র দিবসে আমাদের গৌরবময় সামুদ্রিক ইতিহাসকে স্মরণ করছি এবং ভারতের আর্থিক সমৃদ্ধির পথে সমুদ্র ক্ষেত্রের গুরুত্বের কথা তুলে ধরেছি। গত আট বছরে আমাদের সমুদ্র ভিত্তিক উন্নয়ন এক নতুন উচ্চতায় পৌঁছেছে এবং বাণিজ্য ও বাণিজ্যিক কার্যকলাপ বৃদ্ধিতে গুরুত্বপূর্ণ অবদান রেখেছে”।
“গত আট বছরে কেন্দ্রীয় সরকার বন্দর-ভিত্তিক উন্নয়নের ওপর বিশেষ নজর দিয়েছে। এর মধ্যে রয়েছে – বন্দরের ক্ষমতা সম্প্রসারণ এবং বর্তমান ব্যবস্থাপনাকে আরও দক্ষ করে তোলা। ভারতীয় পণ্যের নতুন বাজারে প্রবেশাধিকার নিশ্চিত করতে জলপথ ব্যবহার করা হচ্ছে”।
“আমরা আর্থিক অগ্রগতির জন্য সমুদ্র ক্ষেত্রকে কাজে লাগাচ্ছি এবং আত্মনির্ভর ভারত গড়ে তুলছি, আমরা সমুদ্র-ভিত্তিক ইকো ব্যবস্থাপনা এবং বৈচিত্র্য নিশ্চিত করার জন্য যথেষ্ট যত্নশীল। এর জন্য ভারত গর্বিত”।
CG/SS/SB
(
প্রধানমন্ত্রীরদপ্তর
প্রধানমন্ত্রী ৫ই নভেম্বর আন্তর্জাতিক বিনিয়োগকারীদের গোলটেবিল বৈঠকের ভার্চুয়ালি পৌরহিত্য করবেন
নয়াদিল্লী, ৩ নভেম্বর, ২০২০
প্রধানমন্ত্রী শ্রী নরেন্দ্র মোদী ৫ই নভেম্বর আন্তর্জাতিক বিনিয়োগকারীদের গোলটেবিল বৈঠকের ভার্চুয়ালি পৌরহিত্য করবেন। কেন্দ্রীয় অর্থমন্ত্রক এবং জাতীয় বিনিয়োগ ও পরিকাঠামো তহবিল যৌথভাবে এই বৈঠকের আয়োজন করেছে। শীর্ষ স্থানীয় আন্তর্জাতিক বিনিয়োগকারী, ভারতীয় বাণিজ্য জগতের নেতৃবৃন্দ এবং কেন্দ্র ও আর্থিক বাজার নিয়ন্ত্রকদের নীতি-নির্ধারকরা এই বৈঠকে মতবিনিময় করবেন। কেন্দ্রীয় অর্থমন্ত্রী, অর্থ প্রতিমন্ত্রী, রিজার্ভ ব্যাঙ্কের গভর্নর এবং অন্যান্য বিশিষ্টজনেরাও এই ভার্চুয়াল বৈঠকে যোগ দেবেন।
এই গোলটেবিল বৈঠকে বিশ্বের ২০টি সর্ব বৃহৎ পেনশন ও সোভেরিন ওয়েল্থ ফান্ডের প্রতিনিধিরা যোগ দেবেন। এঁদের সকলের সম্পদের মোট পরিমাণ প্রায় ৬ লক্ষ কোটি মার্কিন ডলারের সমতুল। মার্কিন যুক্তরাষ্ট্র, ইউরোপ, কানাডা, দক্ষিণ কোরিয়া, জাপান, মধ্যপ্রাচ্য, অস্ট্রেলিয়া ও সিঙ্গাপুর সহ বিভিন্ন দেশের আন্তর্জাতিক বিনিয়োগকারীরা এই বৈঠকে যোগ দেবেন। সংশ্লিষ্ট তহবিলগুলির মুখ্য কার্যনির্বাহী আধিকারিক এবং সিআইও-রা এই বৈঠকে অংশগ্রহণ করবেন। এঁদের মধ্যে কেউ কেউ এই প্রথম ভারত সরকারের সঙ্গে মতবিনিময় করবেন। আন্তর্জাতিক বিনিয়োগকারীরা ছাড়াও এদেশের শীর্ষস্থানীয় বাণিজ্য সংস্থার নেতৃবৃন্দ এই গোলটেবিল বৈঠকে অংশ নেবেন।
ভার্চুয়াল আন্তর্জাতিক বিনিয়োগকারীদের এই গোলটেবিল বৈঠকে ভারতের অর্থনীতি ও বিনিয়োগ, পরিকাঠামোগত সংস্কার এবং দেশের অর্থনীতিকে ৫ লক্ষ কোটি মার্কিন ডলারের সমতুল অর্থনীতিতে পরিণত করার জন্য সরকারের রূপরেখা নিয়ে আলোচনা হবে। আন্তর্জাতিক এবং দেশের বিনিয়োগকারী ও বাণিজ্য প্রতিনিধিরা নীতি নির্ধারকদের সঙ্গে এখানে মতবিনিময়ের সুযোগ পাবেন। যার মাধ্যমে ভারতে আন্তর্জাতিক বিনিয়োগ কিভাবে আরও ত্বরাণ্বিত করা যায় তা নিয়ে আলোচনা হবে। এই অর্থবর্ষের প্রথম ৫ মাসে ভারতে সবথেকে বেশি বিদেশী বিনিয়োগ হয়েছে। যেসব আন্তর্জাতিক বিনিয়োগকারীরা ভারতে তাঁদের বিনিয়োগ বাড়াতে আগ্রহী তাঁদের সঙ্গে অংশীদারিত্ব আরও মজবুত করার জন্য এই সম্মেলন সহায়ক হবে।
CG/CB/NS
(
সামাজিকন্যায়ওক্ষমতায়নমন্ত্রক
সমাজের দুর্বল ও অনগ্রসর শ্রেণীর মানুষের জন্য স্বাস্থ্য পরিষেবার সুবিধা
নয়াদিল্লি, ৩১ জুলাই, ২০১৮
বার্ষিক আয় ৩ লক্ষ টাকার বেশি নয়, এমন তপশিলি জাতি ও উপজাতি গোষ্ঠীভুক্ত পরিবারের রোগীদের চিকিৎসা সহায়তার জন্য স্বশাসিত সংস্থা ডঃ আম্বেদকর ফাউন্ডেশন চিকিৎসা সহায়তা কর্মসূচি রূপায়ণ করে থাকে। এই সহায়তা কিডনি, হার্ট, লিভার, ক্যান্সার ও ব্রেন সার্জারির মতো জটিল চিকিৎসার ক্ষেত্রে পাওয়া যায়। এছাড়াও, অঙ্গপ্রত্যঙ্গ প্রতিস্থাপন ও স্পাইনাল সার্জারি সহ জীবন বিপন্নকারী রোগের চিকিৎসার জন্য সহায়তা দেওয়া হয়। দেশের সুনির্দিষ্ট কয়েকটি হাসপাতালেই এই সুবিধা পাওয়া যায়। লোকসভায় মঙ্গলবার  এক লিখিত জবাবে একথা জানান সামাজিক ন্যায়বিচার ও ক্ষমতায়ন প্রতিমন্ত্রী শ্রী বিজয় সাঁপলা।
তিনি আরও জানান, জনস্বাস্থ্য ও হাসপাতাল রাজ্য তালিকাভুক্ত বিষয়। অনগ্রসর শ্রেণী সহ সব মানুষের জন্য উন্নত স্বাস্থ্য পরিষেবা প্রদান সংশ্লিষ্ট রাজ্য সরকারের দায়িত্ব। জাতীয় স্বাস্থ্য মিশনের আওতায় সমাজের সর্বস্তরের মানুষের কাছে সুলভে গুণগত মানের চিকিৎসা পরিষেবা পৌঁছে দিতে রাজ্য ও কেন্দ্রশাসিত অঞ্চলগুলিকে প্রযুক্তিগত ও আর্থিক সহায়তা দেওয়া হয়ে থাকে বলে শ্রী সাঁপলা জানান।
CG/BD/DM/…
(Visitor Counter : 73
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ২৬শে নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১২০ কোটি ২৭ লক্ষ টিকা দেওয়া হয়েছে।
বর্তমানে কোভিড মুক্ত হওয়ার হার ৯৮.৩৩ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ৯ হাজার ৮শো ৬৮ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৯ লক্ষ ৭৭ হাজার ৮৩০ জন।
নতুন করে গত ২৪ ঘন্টায় সংক্রমিত হয়েছেন ১০,৫৪৯ জন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ১০হাজার ১শো ৩৩ জন।
মোট সংক্রমিতের ১ শতাংশের কম, মাত্র ০.৩২ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
দৈনিক সংক্রমিতের হার গত ৫৩দিন ধরে ২ শতাংশের কম, আজ এই হার ০.৮৯ শতাংশ।
সাপ্তাহিক সংক্রমিতের হার ১২ দিন ধরে ১ শতাংশের নিচে রয়েছে, বর্তমানে ০.৮৯ শতাংশ।
মোট নমুনা পরীক্ষা হয়েছে ৬৩ কোটি ৭১ লক্ষ।
CG/CB/NS
(Visitor Counter : 101
স্বাস্থ্যওপরিবারকল্যাণমন্ত্রক
দেশে মোট ১.৮২ কোটি নমুনার পরীক্ষা হয়েছে
প্রতি ১০ লক্ষ জন পিছু নমুনা পরীক্ষা বৃদ্ধি পেয়ে হয়েছে ১৩,১৮১
২১টি রাজ্য এবং কেন্দ্রশাসিত অঞ্চলে সংক্রমিতের হার ১০-%এর কম
নয়াদিল্লি, ৩০ জুলাই, ২০২০
কেন্দ্র এবং রাজ্য ও কেন্দ্রশাসিত অঞ্চলগুলির সমন্বিত উদ্যোগের ফলে দেশ জুড়ে নমুনা পরীক্ষার সংখ্যা বৃদ্ধি পেয়েছে। এর ফলে, কোভিড-১৯-এ সংক্রমিতদের দ্রুত শনাক্ত করে তাঁদের নিভৃতাবাসে পাঠানো সম্ভব হয়েছে। আইসিএমআর-এর নমুনা পরীক্ষার কৌশলের ফলে দেশ জুড়ে নমুনা পরীক্ষার পরিমাণ বৃদ্ধি করা গেছে।
গত ২৪ ঘন্টায় ৪,৪৬,৬৪২টি নমুনা পরীক্ষা হয়েছে। প্রতি সপ্তাহের হিসেবে জুলাই মাসের প্রথম সপ্তাহে যেখানে ২.৪ লক্ষ নমুনা পরীক্ষা হয়েছিল, সেখানে শেষ সপ্তাহে তা বৃদ্ধি পেয়ে হয়েছে ৪.৬৮ লক্ষ।
দেশ জুড়ে পরীক্ষাগারগুলির সংখ্যা ক্রমশ বৃদ্ধি পাচ্ছে। বর্তমানে ৯০৭টি সরকারি এবং ৪১৪টি বেসরকারি - অর্থাৎ, মোট ১,৩২১টি পরীক্ষাগারে নমুনা পরীক্ষা সম্ভব হচ্ছে। ৪১২টি সরকারি এবং ২৬৪টি বেসরকারি পরীক্ষাগারে - অর্থাৎ, মোট ৬৭৬টি পরীক্ষাগারে রিয়েল টাইম আরটি-পিসিআর পদ্ধতিতে নমুনা পরীক্ষার কাজ চলছে। ট্রুন্যাট পদ্ধতিতে ৪৬৫টি সরকারি এবং ৭৬টি বেসরকারি - অর্থাৎ, মোট ৫৪১টি পরীক্ষাগারে এবং সিবিন্যাট-এর মাধ্যমে ৩০টি সরকারি এবং ৭৪টি বেসরকারি - অর্থাৎ, মোট ১০৪টি পরীক্ষাগার নমুনা পরীক্ষার কাজ চলছে।
নমুনা পরীক্ষার পরিকাঠামো বৃদ্ধির ফলে পয়লা জুলাই যেখানে মোট ৮৮ লক্ষ নমুনা পরীক্ষা হয়েছিল, আজ ৩০শে জুলাই তা বৃদ্ধি পেয়ে হয়েছে ১ কোটি ৮২ লক্ষ। এর ফলে, প্রতি ১০ লক্ষ জনের হিসেবে ১৩,১৮১টি নমুনা পরীক্ষা হয়েছে।
কেন্দ্রের ‘টেস্ট, ট্র্যাক এবং ট্রিট’ কৌশল অবলম্বনের ফলে দেশ জুড়ে নমুনা পরীক্ষা বৃদ্ধি পেয়েছে। এর জন্য, নমুনার থেকে শনাক্ত হওয়া সংক্রমিতের হার হ্রাস পেয়েছে। বর্তমানে ২১টি রাজ্য এবং কেন্দ্রশাসিত অঞ্চলে সংক্রমিতের হার ১০ শতাংশের কম।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/DM
প্রতিরক্ষামন্ত্রক
ব্রাহ্মোস ক্ষেপনাস্ত্রের কার্যকারিতা মেয়াদ বৃদ্ধির জন্য পরীক্ষামূলক উৎক্ষেপন সফল হয়েছে
নয়াদিল্লি, ১৬ জুলাই, ২০১৮
ওডিশার বালেশ্বরের ক্ষেপনাস্ত্র উৎক্ষেপনকেন্দ্র থেকে আজ সকাল ১০.১৭ মিনিটে সুপারসনিক ক্রুজ ক্ষেপনাস্ত্র ব্রাহ্মোস-এর পরীক্ষামূলক উৎক্ষেপন সফল হয়েছে। প্রতিকূল আবহাওয়ার মধ্যেও ভারতীয় সেনাবাহিনীতে এই ক্ষেপনাস্ত্রের কার্যকারিতা মেয়াদ বৃদ্ধির জন্যই এই উৎক্ষেপন চালানো হয়। পরীক্ষাটি সফল হয়েছে এবং সব ধরনের আবহাওয়ার মধ্যেই এর কার্যকারিতা প্রমাণিত হয়েছে। ভারত ও রাশিয়ার যৌথ উদ্যোগে এই ক্ষেপনাস্ত্র নির্মিত হয়েছে। প্রতিরক্ষামন্ত্রী শ্রীমতি নির্মলা সীতারমন পরীক্ষামূলক উৎক্ষেপনের সফল্যে ভারতীয় সেনাবাহিনী ও সংশ্লিষ্ট সকলকে অভিনন্দন জানিয়েছেন।
CG/PB/NS/…
(Visitor Counter : 85
প্রধানমন্ত্রীরদপ্তর
জাপানের প্রাক্তন প্রধানমন্ত্রী আবে শিনজো-র ওপর হামলার ঘটনায় প্রধানমন্ত্রী শোক প্রকাশ করেছেন
নয়াদিল্লি, ৮ জুলাই, ২০২২
প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী শ্রী আবে শিনজো-র ওপর হামলার ঘটনায় দুঃখ প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “আমার প্রিয় বন্ধু শ্রী আবে শিনজো-র ওপর হামলার ঘটনায় আমি অত্যন্ত ব্যথিত। তাঁকে, তাঁর পরিবারের সদস্যদের এবং জাপানের জনসাধারণকে সমবেদনা জানাই ও তাঁর আরোগ্যের জন্য প্রার্থনা করি।”
PG/CB/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
২০২২-এর কেন্দ্রীয় বাজেটের ঘোষণাগুলির রূপায়ণ নিয়ে ওয়েবিনার
প্রধানমন্ত্রী ওয়েবিনারে উদ্বোধনী ভাষণ দেবেন
নয়াদিল্লি, ২২ ফেব্রুয়ারি, ২০২২
কেন্দ্রীয় আবাসন ও শহরাঞ্চল বিষয়ক মন্ত্রক এবং গ্রামোন্নয়নের মন্ত্রকের পক্ষ থেকে আয়োজিত এক ওয়েবিনারে প্রধানমন্ত্রী শ্রী নরেন্দ্র মোদী আগামীকাল উদ্বোধনী ভাষণ দেবেন। ২০২২-২৩-এর কেন্দ্রীয় বাজেটে ঘোষিত উদ্যোগগুলির কার্যকর রূপায়ণের জন্য বিভিন্ন পন্থাপদ্ধতি নিয়ে আলাপ-আলোচনা করতে ভারত সরকার একগুচ্ছ ওয়েবিনার আয়োজনের সিদ্ধান্ত নিয়েছে। এর অঙ্গ হিসেবে আগামীকাল, ‘কোনও নাগরিকই যেন বাদ না পড়েন’ শীর্ষক বিষয়ে ওয়েবিনারের আয়োজন করা হচ্ছে।
এই ওয়েবিনারে সরকারি আধিকারিক, বিভিন্ন মন্ত্রক, প্রতিষ্ঠান, পরামর্শদাতা সংস্থা, সংশ্লিষ্ট ক্ষেত্রের বিশেষজ্ঞ, রিয়েল এস্টেট বা আবাসন নির্মাণ ক্ষেত্রের প্রতিনিধিরা যোগ দেবেন। এই ওয়েবিনারে গ্রাম ও শহরাঞ্চলের উন্নয়নের সঙ্গে যুক্ত বিভিন্ন বিষয়ে একাধিক সভার আয়োজন করা হয়েছে। সভায় অংশগ্রহণকারী বিশেষজ্ঞ ও প্রতিনিধিরা শহর ও গ্রামাঞ্চলে পরিকাঠামোর উন্নয়ন সহ পানীয় জল সরবরাহ, সুলভ আবাসন, রেল, মোবাইল, ব্রডব্যান্ড যোগাযোগ, দরিদ্র মানুষ বিশেষ করে, মহিলাদের জন্য বিকল্প জীবন-জীবিকার সুবিধা, ব্যাঙ্কিং পরিষেবা, সাধারণ মানুষের জন্য ভূমি নিয়ন্ত্রণ আইন শিথিল প্রভৃতি বিষয় নিয়ে আলোচনা হবে।
ওয়েবিনারে মোট ছয়টি সভার আয়োজন করা হয়েছে। এই ওয়েবিনারের সভাগুলিতে বাজেট ঘোষণার রূপায়ণের পন্থাপদ্ধতি ও কৌশল নিয়ে বিশেষজ্ঞরা আলোচনা করবেন। ‘সকলের জন্য আবাসন’ নিয়ে যে সভার আয়োজন করা হয়েছে তাতে শহর ও গ্রামাঞ্চলের সঙ্গে যুক্ত বিশেষজ্ঞরা উপস্থিত থাকবেন। ‘সকলের জন্য আবাসন’-এর পরিকল্পনা বাস্তবায়িত করতে সুলভ আবাসনের সংখ্যা বাড়ানো, নগর পরিকল্পনা ও পরিকাঠামোগত উন্নয়ন এবং আবাসন প্রকল্পগুলিতে বেসরকারি ক্ষেত্রের অংশগ্রহণ বাড়ানো নিয়ে আলোচনা হবে।
২০২২-২৩-এর কেন্দ্রীয় বাজেট পেশ করার সময় অর্থমন্ত্রী শ্রীমতী নির্মলা সীতারমন শহরাঞ্চলীয় আবাসনের গুরুত্ব স্বীকার করে নিয়ে একাধিক ঘোষণা করেছিলেন। তিনি বলেছিলেন, নগরায়নের ফলে আবাসনের চাহিদাও বাড়ছে। এই প্রেক্ষিতে তিনি অমৃতকালের আগামী ২৫ বছরে, অর্থাৎ ভারত যখন স্বাধীনতার শততম বর্ষ উদযাপন করবে তখন আবাসন ক্ষেত্রের সুষ্ঠু বিকাশে এক ভবিষ্যৎমুখী রূপরেখা প্রণয়নের দিশা-নির্দেশ দিয়েছিলেন। অর্থমন্ত্রী বাজেট ঘোষণায় জানিয়েছিলেন, শহর ও গ্রামাঞ্চলে ‘প্রধানমন্ত্রী আবাস যোজনা’য় চিহ্নিত যোগ্য সুফলভোগীদের জন্য ২০২২-২৩-এ ৮০ লক্ষ গৃহ নির্মাণের কাজ শেষ করা হবে এবং এই লক্ষ্যে ৪৮ হাজার কোটি টাকার তহবিল সংস্থান করা হবে। এই ৪৮ হাজার কোটি টাকার মধ্যে শহরাঞ্চলীয় আবাসনের জন্য ২৮ হাজার কোটি টাকার সংস্থান করা হয়েছে। আবাসনের সুবিধা কেবল সুফলভোগীদের নিরাপদ আশ্রয়ই দেবে না, সেইসঙ্গে ৮০ লক্ষ সুফলভোগীর জীবনযাপনের মানও বাড়াবে। সার্বিকভাবে এই আবাসন কর্মসূচিতে দেশের প্রায় ৪ কোটি নাগরিক উপকৃত হবেন। ‘প্রধানমন্ত্রী আবাস যোজনা’য় ২০২২-২৩-এ ৮০ লক্ষ গৃহ নির্মাণের লক্ষ্য স্থির হয়েছে। এর মধ্যে শহর এলাকায় ২৮ লক্ষ এবং গ্রামীণ এলাকায় ৫২ লক্ষ গৃহ নির্মাণ করা হবে।
‘সকলের জন্য আবাসন ও বাজেট ঘোষণা’ সম্পর্কে সভার সূত্রপাত করে বেলা ১১টায় ওয়েবিনারের সূচনা হবে। এরপর বিশেষজ্ঞরা বিভিন্ন বিষয়ে তাঁদের মতামত পেশ করবেন। ওয়েবিনারের বক্তা ও বিশেষজ্ঞদের মধ্যে থাকছেন অন্ধ্রপ্রদেশ সরকারের আবাসন বিষয়ক বিশেষ মুখ্য সচিব শ্রী অজয় জৈন, ক্রিডাই-এর সভাপতি শ্রী হর্ষবর্ধন পাতৌদিয়া প্রমুখ।
দু’ঘন্টার এই ওয়েবিনারে প্রশ্নোত্তর পর্বের আয়োজন করা হয়েছে। যে কোনও আগ্রহী ব্যক্তি নিম্নলিখিত লিঙ্কে ক্লিক করে সভায় যোগদানের জন্য নাম নথিভুক্ত করতে পারেন - https://pmayu.webex.com/pmayu/j.php?RGID=r7fcea2cedbeb286316ae7eed8f1b12d7
CG/BD/DM/
(Visitor Counter : 110
প্রতিরক্ষামন্ত্রক
প্রতিরক্ষামন্ত্রী আন্দামান ও নিকোবর কমান্ডের কাজকর্ম পর্যালোচনা করলেন
নয়াদিল্লি, ১৫ জানুয়ারি, ২০১৯
প্রতিরক্ষামন্ত্রী শ্রীমতী নির্মলা সীতারমন ১৩ ও ১৪ জানুয়ারি প্রতিরক্ষামন্ত্রী আন্দামান ও নিকোবর কমান্ডে  পরিদর্শন করেন। ১৩ তারিখ পোর্টব্লেয়ারে পৌঁছানোর পর কমান্ডের প্রধান ভাইস অ্যাডমিরাল বিমল ভার্মা তাঁকে স্বাগত জানিয়ে এই কমান্ডের কাজকর্ম এবং সাফল্যগুলি সম্পর্কে অবহিত করেন। শ্রীমতী সীতারমন ১৪ তারিখ ক্যাম্বেল বে সফর করেন এবং কমান্ডের কার্যসম্পাদন প্রণালী খতিয়ে দেখেন।
ক্যাম্বেল বে-তে প্রতিরক্ষামন্ত্রী এই কমান্ডের চারটি শাখার যৌথ মহড়া প্রত্যক্ষ করেন। এই মহড়ায় ১০টি যুদ্ধ জাহাজ, ছটি যুদ্ধবিমান ও ৭০০ সেনা জওয়ান অংশ নেন। ভারতীয় নৌ-বাহিনীর মেরিন কমান্ডো  ও সেনাবাহিনীর বিশেষ দল ঘাতক-এর মহড়াও তিনি প্রত্যক্ষ করেন।
পোর্টব্লেয়ারে ফিরে এসে শ্রীমতী সীতারমন বির্চগঞ্জ সেনা ঘাঁটিতে জঙ্গলে বেঁচে থাকার বিভিন্ন কলাকৌশন প্রত্যক্ষ করেন। এরপর, তিনি এই কমান্ডের জওয়ানদের জন্য দ্বিতীয় পর্যায়ের আবাসন প্রকল্পের সূচনা করন।
উল্লেখ করা যেতে পারে, ২০১৭-র অক্টোবরে প্রতিরক্ষামন্ত্রী আন্দামান ও নিকোবর জওয়ানদের সঙ্গে দীপাবলী উৎসব উদযাপন করেন। এবার সফরের সময় প্রতিরক্ষামন্ত্রী পোর্টব্লেয়ারে জওয়ানদের ও আধিকারিকদের সঙ্গে লোহরি, মকর সংক্রান্তি ও পোঙ্গল উপলক্ষ্যে শুভেচ্ছা বিনিময় করেন।
SSS/BD/NS
(Visitor Counter : 75
যুবওক্রীড়াবিষয়কমন্ত্রক
৯৪ জন যুবক-যুবতীর এক চিনা প্রতিনিধিদলের কলকাতা সফর
কলকাতা, ০৩ ডিসেম্বর, ২০১৮
আন্তর্জাতিক যুব বিনিময় কর্মসূচির অঙ্গ হিসাবে ৯৪ জন চিনা যুবক-যুবতীর এক প্রতিনিধিদল আজ থেকে তাঁদের কলকাতা সফর শুরু করেছে। ২৪ জন যুবতী এবং ৭০ জন যুবকের এই দলটি ৩০ নভেম্বর শুক্রবার শহরে পৌঁছায়। এদের নেহরু যুব কেন্দ্র সংগঠনের পক্ষ থেকে শহরের বিভিন্ন স্থান ঘুরিয়ে দেখানো হয়।
পয়লা ডিসেম্বর শনিবার এই প্রতিনিধিদলটি শিবপুরে আইআইইএসটি সফরে যান। শিল্পোদ্যোগ বিষয়ে তাঁরা ঐ প্রতিষ্ঠানের ইঞ্জিনিয়ারিং ছাত্রছাত্রীদের সঙ্গে এক আলোচনায় মিলিত হন। রাজ্যের গ্রাহক সুরক্ষা দপ্তরের মন্ত্রী শ্রী সাধন পাণ্ডে এই সময়ে তাঁদের সঙ্গে ছিলেন। তিনি ভারতীয় ও চিনা যুবকদের মধ্যে একটি মৈত্রী ফুটবল ম্যাচের উদ্বোধন করেন। এছাড়া, ঐ দিন সফররত চিনা যুবকদের জন্য আইআইইএসটি বিষয়ে একটি সংক্ষিপ্ত তথ্য চিত্র দেখানো হয়। অনুষ্ঠানে নেহরু যুব কেন্দ্র সংগঠনের অধিকর্তা শ্রী নবীন কুমার নায়েক উপস্থিত ছিলেন।
এই অনুষ্ঠানের অঙ্গ হিসাবে চিনা যুব প্রতিনিধি দলটিকে কবিগুরু রবীন্দ্রনাথ ঠাকুরের জোড়াসাঁকোর পৈত্রিক বাড়িটি ঘুরিয়ে দেখানো হয়। পরে তাঁদের ঐতিহাসিক ভিক্টোরিয়া স্মৃতিসৌধে নিয়ে যাওয়া হয়। প্রতিনিধিদলটি এই শহরে সফরকালে সায়েন্স সিটি পরিদর্শনে যান।
SSS/PB/SB
(Visitor Counter : 73
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় মন্ত্রিসভা রাজ্য/কেন্দ্রশাসিত অঞ্চলগুলিতে আদর্শ প্রজাস্বত্ত্ব আইন কার্যকর করার প্রস্তাব অনুমোদন করেছে
নয়াদিল্লি, ০২ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা গৃহ-ভাড়াটে সংক্রান্ত আদর্শ প্রজাস্বত্ত্ব আইন কার্যকর প্রস্তাব অনুমোদন করেছে। এই আইন রাজ্য/কেন্দ্রশাসিত অঞ্চলগুলি কার্যকর করতে পারবে। এর ফলে, রাজ্য/কেন্দ্রশাসিত অঞ্চলগুলিতে বর্তমান গৃহ-ভাড়াটে আইন নতুন করে তৈরি করতে পারবে বা বর্তমান আইনকে সংশোধন করতে পারবে।
আদর্শ প্রজাস্বত্ত্ব আইন কার্যকর হলে দেশব্যাপী বাড়ি ভাড়া দেওয়ার জন্য আইনি কাঠামো আরও মজবুত হবে। এর ফলে, সমগ্র ব্যবস্থায় উন্নয়নের পথ আরও সুগম হবে। আদর্শ প্রজাস্বত্ত্ব আইন কার্যকর করার উদ্দেশ্য হ’ল দেশে গৃহ ভাড়াটে ব্যবস্থাকে আরও বেশি টেকসই করে তোলা এবং প্রাতিষ্ঠানিক অন্তর্ভুক্তিমূলক কাঠামোর আওতায় নিয়ে আসা। এই আইন কার্যকর হলে প্রতিটি আয়ের গোষ্ঠীর মানুষের জন্য আর্থিক অবস্থা অনুযায়ী বাড়ি ভাড়া পাওয়া যাবে এবং গৃহহীনতার সমস্যা মিটবে।
আদর্শ প্রজাস্বত্ত্ব আইনের মাধ্যমে দীর্ঘদিন পড়ে থাকা বাড়িগুলি পুনরায় ভাড়া দেওয়া সম্ভব হবে। এমনকি, বেসরকারি অংশীদারিত্বের মাধ্যমে গৃহ-ভাড়াটে ব্যবসার আরও প্রসার ঘটবে। পক্ষান্তরে আবাসিক বাড়ির ঘাটতি পূরণ করা সম্ভব হবে।
CG/BD/SB
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী দক্ষিণ আফ্রিকার রাষ্ট্রপতির সঙ্গে কথা বলেছেন
ভারত – দক্ষিণ আফ্রিকা কূটনৈতিক সম্পর্কের ৩০ বছর পূর্তি উপলক্ষে অগ্রগতির বিষয়ে উভয় নেতা আলোচনা করেন
নয়াদিল্লি, ০৩ অগাস্ট, ২০২৩
(প্রধানমন্ত্রী শ্রী নরেন্দ্র মোদী দক্ষিণ আফ্রিকার রাষ্ট্রপতি শ্রী মাতেমেলা সিরিল রামাফোসার সঙ্গে আজ টেলিফোনে কথা বলেছেন।
দ্বিপাক্ষিক সম্পর্কের অগ্রগতির বিষয়ে উভয় নেতার মধ্যে সদর্থক আলোচনা হয়। দ্বিপাক্ষিক কূটনৈতিক সম্পর্কের ৩০ বছর পূর্তির বিষয়টি আলোচনায় জায়গা পায়।
রাষ্ট্রপতি রামাফোসা দক্ষিণ আফ্রিকা আয়োজিত ব্রিকস্ শিখর সম্মেলনে যোগ দিতে প্রধানমন্ত্রীকে আমন্ত্রণ জানান। ২২ – ২৪ অগাস্ট এই শিখর সম্মেলন অনুষ্ঠিত হবে। রাষ্ট্রপতি রামাফোসা শ্রী মোদীকে এর প্রস্তুতি সম্পর্কে অবহিত করেন। প্রধানমন্ত্রী আমন্ত্রণ গ্রহণ করে জানান যে, জোহানেসবার্গে এই শিখর সম্মেলনে যোগ দিতে তিনি আগ্রহী।
উভয় নেতার মধ্যে পারস্পরিক স্বার্থসংশ্লিষ্ট আঞ্চলিক ও বৈশ্বিক নানা বিষয়ে মতবিনিময় হয়।
রাষ্ট্রপতি রামাফোসা ভারতের সভাপতিত্বে আয়োজিত জি-২০’তে ভারতের নানা উদ্যোগের প্রতি পূর্ণ সমর্থন জানিয়ে বলেছেন, জি-২০ শিখর সম্মেলনে যোগ দিতে ভারতে আসার জন্য তিনি উৎসুক।
উভয় নেতাই পারস্পরিক যোগাযোগ বজায় রাখবেন বলে জানান।
AC/AB/SB
প্রধানমন্ত্রীরদপ্তর
কাশ্মীরের সমৃদ্ধ সংস্কৃতি, শিল্প ও হস্তশিল্পের প্রদর্শনী “বিতস্তা-দ্য ফেস্টিভ্যাল অফ কাশ্মীর”-এর প্রশংসায় প্রধানমন্ত্রী
নতুন দিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী কাশ্মীরের সমৃদ্ধ সংস্কৃতি, শিল্প ও হস্তশিল্প প্রদর্শনের চমৎকার প্রয়াস “বিতস্তা-দ্য ফেস্টিভ্যাল অফ কাশ্মীর”-এর ভূয়সী প্রশংসা করেছেন।
সারা দেশের সামনে কাশ্মীরের সমৃদ্ধ শিল্প, সংস্কৃতি, সাহিত্য, হস্তশিল্প ও রন্ধনশৈলী তুলে ধরার লক্ষ্যে বিতস্তা কর্মসূচির আয়োজন করা হয়েছিল।
চেন্নাই থেকে এই কর্মসূচির সূচনা হয়, শেষ হয় শ্রীনগরে। বিশেষ করে যুব সমাজের মধ্যে কাশ্মীরি সংস্কৃতি সম্পর্কে জানার প্রবল উৎসাহ লক্ষ করা যায়। কর্মশালা, শিল্প শিবির, আলোচনাচক্র, হস্তশিল্প প্রদর্শনীর মতো এমন বহু অনুষ্ঠানের আয়োজন করা হয়, যাতে অংশগ্রহণ করে বহু মানুষ কাশ্মীরের সংস্কৃতির সঙ্গে পরিচিত হন।
বিতস্তা কর্মসূচি নিয়ে অমৃত মহোৎসবের ট্যুইটের প্রেক্ষিতে প্রধানমন্ত্রী এক ট্যুইট বার্তায় বলেছেন;
“এই অসাধারণ প্রয়াসের জন্য অজস্র অভিনন্দন। বেশ কিছু বছর বাদে আয়োজিত হওয়া “বিতস্তা-দ্য ফেস্টিভ্যাল অফ কাশ্মীর”-এর মাধ্যমে সারা দেশের মানুষ শুধু যে কাশ্মীরের সমৃদ্ধ সংস্কৃতি ও ঐতিহ্য সম্পর্কেই ওয়াকিবহাল হচ্ছেন তাই নয়, এই উদ্যোগ গোটা দেশকে একসুত্রে গাঁথারও এক চমৎকার প্রয়াস।”
CG/SD/SKD
(
তথ্যওসম্প্রচারমন্ত্রক
অন্তর্দেশীয় যাত্রিবাহী বিমান চলাচলের বিষয়ে কোনো সিদ্ধান্ত হয়নি
নতুন দিল্লি, ১৯শ এপ্রিল, ২০২০
দেশের ভিতর বা অন্তর্দেশীয় যাত্রিবাহী বিমান পরিষেবা কবে থেকে চালু করা হবে সে বিষয়ে এখনো পর্যন্ত কোনো সিদ্ধান্ত গৃহীত হয়নি। কেন্দ্রীয় সরকারের পক্ষ থেকে আজ এক বিবৃতিতে স্পষ্টভাবে এ কথা জানানো হয়েছে।
(CG/PPM
রেলমন্ত্রক
রেল পরিকাঠামোর উন্নয়নমূলক কাজের জন্য ট্রেন পরিষেবার নিয়ন্ত্রণ
কলকাতা, ২৩ সেপ্টেম্বর, ২০২১
খড়গপুর ডিভিশনের মেদিনীপুর স্টেশনে দ্বিতীয় ফুটওভার ব্রিজে স্প্যান এক ও দুই গার্ডার চালু করার জন্য দক্ষিণ - পূর্ব রেল নিম্নলিখিত ট্রেনগুলির পরিষেবা নিয়ন্ত্রণ করবে।
• ০৮০২৪ গোমো - খড়গপুর স্পেশাল ট্রেনের যাত্রাপথ সংক্ষিপ্ত করে শালবনি স্টেশন পর্যন্ত করা হয়েছে। আগামী ২৬ সেপ্টেম্বর এই পরিষেবা নিয়ন্ত্রণ করা হবে।
• ০৮০২৩ খড়গপুর - গোমো স্পেশাল ট্রেনটি খড়গপুরের পরিবর্তে আগামী ২৬ সেপ্টেম্বর শালবনি থেকে ছাড়বে।
• ০৮৬২৮ রাঁচি - হাওড়া স্পেশাল ট্রেনটি রাঁচি থেকে ২৬ সেপ্টেম্বর ছেড়ে আদ্রার পরিবর্তে টাটানগর রুটে চলাচল করবে। এছাড়াও ফিরতি পথে হাওড়া - রাঁচি ট্রেনটি হাওড়া থেকে ২৬ সেপ্টেম্বর ছেড়ে আদ্রার পরিবর্তে টাটানগর রুটে চলবে।
SSS/BD/AS/
(Visitor Counter : 11
কৃষিমন্ত্রক
কৃষকদের আয় দ্বিগুণ
নতুন দিল্লি, ১৯ মার্চ, ২০২১
কৃষকদের আয় দ্বিগুণ করতে সরকার বেশ কয়েকটি উন্নয়নমূলক কর্মসূচি, পরিকল্পনা, সংস্কার ও নীতি গ্রহণ করেছে। এই সমস্ত নীতি ও কর্মসূচি গুলি হল শস্য তহবিল গঠন যেমন ক্ষুদ্র সেচ তহবিল মাধ্যমে বাজেট ও বাজেট বহির্ভূত ক্ষেত্রে বরাদ্দ বৃদ্ধি এবং কৃষি বাজার তহবিল গঠন করে ই-ন্যাম ব্যবস্থাকে শক্তিশালী করে তোলা,গ্রামীণ কৃষি বাজার ও বাজার ক্ষেত্রে সংস্কার সাধন, কৃষিজাত উৎপাদিত পণ্য ও প্রাণিজ সম্পদ বাজারজাত করার কমিটি  আইন ২০১৭ এর মতো মডেল কার্যকর করা, ২২ হাজার গ্রামীণ কৃষি বাজার প্রতিষ্ঠা করা ,কৃষি রপ্তানি আইন, কৃষিজাত পণ্যের ব্যবসা ও বাণিজ্য  আইন ২০২০, কৃষকদের ফসলের দামের সুনিশ্চয়তা ও কৃষি পরিষেবা সংক্রান্ত আইন২০২০ কার্যকর করা, ১৯৫৫ সালের নিত্যপ্রয়োজনীয় পণ্য আইন সংশোধন, ১০ হাজারটি এফপিও ক্ষেত্রে উৎসাহদান,প্রধানমন্ত্রী-কিষাণ, প্রধানমন্ত্রী ফসল বিমা যোজনা, প্রধানমন্ত্রীর কৃষি সিনচাই যোজনা'র আওতায় অতিরিক্ত আয়ের সুযোগ সুবিধা প্রদান, সমস্ত রবি ও খরিফ ফসলের নূন্যতম সহায়ক মূল্য বৃদ্ধি, মৌ- মাছি পালন, রাষ্ট্রীয় গোকুল মিশন, সমুদ্র ভিত্তিক অর্থনীতি,কিষাণ ক্রেডিট কার্ড  ইত্যাদি চালু করা হয়েছে। কৃষকদের আয় দ্বিগুণ করার লক্ষ্যে সর্বশেষ পদক্ষেপ হল ‘আত্মা নির্ভার ভারত - কৃষিক্ষেত্র’, যার মধ্যে বাজারজাতকরণের ক্ষেত্রে ব্যাপক সংস্কার এবং ১ লক্ষ কোটি টাকার ‘কৃষি পরিকাঠামো তহবিল ’ তৈরি করা রয়েছে। ২০২১-২২ অর্থবর্ষের বাজেটে ক্ষুদ্র সেচ তহবিলে বরাদ্দ দ্বিগুণ করে দশ হাজার কোটি এবং প্রাতিষ্ঠানিক ঋণের পরিমাণ বৃদ্ধি করে ১৬.৫০ লক্ষ কোটি টাকা করা হয়েছে।
রাজ্যসভায় আজ এক প্রশ্নের লিখিত উওরে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর একথা জানিয়েছেন।
প্রধানমন্ত্রীরদপ্তর
প্রধানমন্ত্রী চৌঠা ডিসেম্বর আইআইটি ২০২০-র গ্লোবাল সামিটে মূল ভাষণ দেবেন
নতুনদিল্লি, ৪ঠা ডিসেম্বর, ২০২০
প্রধানমন্ত্রী শ্রী নরেন্দ্র মোদী চৌঠা ডিসেম্বর রাত সাড়ে নয়টায় আইআইটি 2020 গ্লোবাল সামিটে মূল ভাষণ দেবেন। প্যান আইআইটি ইউএসএ. এই সম্মেলনের আয়োজন করেছে।
এ বছরের এই সম্মেলনের মূল ভাবনা দ্য ফিউচার ইজ নাও অর্থাৎ এখনই ভবিষ্যৎ। সম্মেলনে আন্তর্জাতিক অর্থনীতি, প্রযুক্তি, উদ্ভাবন, স্বাস্থ্য, জৈব সংরক্ষণ এবং সর্বজনীন শিক্ষার মত বিষয় নিয়ে আলোচনা হশবার সম্ভাবনা রয়েছে।
প্যান আইআইটি ইউএসএ কুড়ি বছরের পুরনো একটি সংগঠন। 200৩ সাল থেকে সংগঠনটি এই সম্মেলনের আয়োজন করে আসছে। শিল্প, শিক্ষা এবং প্রশাসন অর্থাৎ বিভিন্ন ক্ষেত্র থেকে এই সম্মেলনে বক্তাদের আমন্ত্রণ জানানো হয়। আইআইটির প্রাক্তনীদের একটি স্বেচ্ছাসেবী সংগঠন প্যান আইআইটি ইউএসএ পরিচালনা করে।